open-index/open-wikipedia-markdown huggingface dataset:
Minarete

miniatura|Minaretes da mesquita de Asuán
O  **minarete**, ou alminar, é o nome co que se coñecen ás torres das mesquitas, procede do árabe منار *minār* ou *manār*, o segundo directamente con adición do artigo árabe *al-* e o primeiro do francés *minaret*, tomado do turco, *minare*, que á vez tomouno do árabe. A verba árabe *minar* significa en realidade «faro», xa que no pasado adoitábase pendurar luces nos minaretes para orientar aos viaxeiros cara a cidade. En árabe a palabra que designa máis axeitadamente ao minarete é مئذنة ''mi'dhana*, é dicir, lugar dende onde realízase o * أَذَان adhan* ou chamada da oración.

O seu principal labor é, polo tanto, facilitar que a máxima cantidade de xente posible oia cada unha das cinco chamadas diarias á oración. Para iso adoita ter na súa parte máis alta un balcón que o rodea, dende o cal o muecín ou almuédano (مُؤَذِّن *mu'aḏḏin* -"gritador"-) realizaba tradicionalmente a chamada á oración (صلاة *salat'') mediante a voz. Na actualidade, o almuédano foi substituído con frecuencia por un megáfono.

A forma dos minaretes varía segundo as zonas. No Magreb, as mesquitas adoitan ter só un, de planta cadrada, o exemplo máis fermoso é o antigo minarete da Gran Mesquita de Kairuán en Tunes. No oriente musulmán son habituais as mesquitas con máis dun, xeralmente dous ou catro, e de forma variable. Son característicos nos lugares de influencia otomá os esveltos minaretes de sección circular, cun balcón sobresaínte e un tellado cónico.
[miniatura|alt=alminar|Minarete da [Gran Mesquita de Kairuán]]
## Notas 
## Véxase tamén 
### Outros artigos
* Giralda
### Ligazóns externas 
* Verticalidade no islam: minaretes
Echizen

**Echizen** 越前市, えちぜんし, *Echizen-shi*) é un concello da prefectura de Fukui no Xapón. Está situado ao oeste da zona de Hokuriku na rexión de Chūbu e no centro da prefectura, na zona da provincia histórica de Echizen (Reihoku), no centro da illa de Honshū. A súa superficie é de 230,75&nbsp;km², a poboación é de 85.387 habitantes (2009) e ten unha densidade de poboación de 370 hab./km².

O concello da cidade de Echizen limita cos concellos de Echizen, Sabae, Fukui, Ikeda e Minamiechizen.

## Historia 
A cidade de Echizen foi fundada pola fusión do concello da cidade de *Takefu* e o concello da vila de *Imadate* do distrito de Imadate o 1 de outubro de 2005.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Echizen .
* Sitio web oficial da cidade de Echizen .  .
Paul O'Connell

'''Paul O'Connell''', nado o 20 de outubro de 1979 en Limerick (Irlanda), é un xogador de rugby irlandés, pertencente ao Munster Rugby, co que gañou a Heineken Cup en dúas ocasións (2006 e 2008).

Paul O'Connell xogou máis de 49 partidos coa selección de rugby de Irlanda e logrou 6 ensaios coa selección nacional, coa que se proclamou campión do Torneo das Seis Nacións 2009. O 21 de abril de 2009 foi designado como capitán dos British and Irish Lions para a súa xira polo hemisferio Sur no Verán de 2009, tras ter participado na anterior xira desta selección británica por Nova Zelandia no 2005.

## Inicios 
Paul O'Connell foi un gran nadador cando era novo, comezou o seu adestramento co Seal Swimming Club baixo a tutela de Jim Riordan e Jerry Ryan antes de ir a un equipo de Limerick. Paul O'Connell formou parte do Ardscoil Rís en Limerick e xogou ao rugby baixo a tutela de Des Harty. Tamén xogou cinco partidos consecutivos coa selección irlandesa sub-21. Tamén representou ao Young Munster R.F.C. antes de representar ao Munster, Irlanda e os Lions. O'Connell completou 3 dos 4 anos de Enxeñería Informática na University of Limerick.

## Carreira 
O'Connell debutou con Irlanda nun partido fronte a Gales no Torneo das Seis Nacións 2002 anotando un ensaio. Formou parte tamén da selección nacional irlandesa na Copa do Mundo de Rugby 2003, e, no primeiro partido do Seis Nacións 2004 fronte a Francia foi capitán a causa da lesión de Brian O'Driscoll. Xogou na xira do 2005 dos British and Irish Lions a Nova Zelandia, na que foi un dos dous xogadores dos Lions que xogaron tódolos minutos dos tres *Test matches*. Logo dun período de ausencia debido a unha lesión na primeira parte da tempada 2005-06, O'Connell volveu ao Munster para xogar a final da Heineken Cup, a primeira dende a perdida no 2002, e tamén axudou á súa selección a gañar a Tripla Coroa, capitaneándoa fronte a Francia e Escocia. Ese ano 2006, '''Paul O'Connell''' foi un dos 5 candidatos a levar o premio da IRB ó mellor xogador internacional do ano, aínda que non o levou.

[miniatura|esquerda|O'Connell con [Selección de rugby de Irlanda|Irlanda]]

Máis recentemente, O'Connell capitaneou a Irlanda novamente pola lesión de O'Driscoll no partido histórico ante Francia no Seis Nacións 2007, o primeiro partido de rugby dIsputado en Croke Park. O'Connell foi nomeado xogador do partido na vitoria histórica por 43-13 sobre Inglaterra en Croke Park no Seis Nacións. Así mesmo capitaneou ao Munster na vitoria na Copa de Europa de rugby 2007-2008 e na da Magners League 2008-2009.

Anotou o derradeiro ensaio internacional no antigo Old Lansdowne Road antes de ser demolido e reconstruído co nome de Aviva Stadium.

Foi membro do equipo de Irlanda que gañou o Grand Slam no Seis Nacións 2009.

O 21 de abril de 2009, O'Connell foi nomeado capitán dos British and Irish Lions para a xira de 2009 en Suráfrica.

## Notas
O Pazo, Entenza, Salceda de Caselas

**O Pazo** é un lugar da parroquia de Entenza, no concello pontevedrés de Salceda de Caselas na comarca de Vigo.

## Patrimonio 
Aquí está situado o Centro Cultural e a Casa-Escola de Entenza. O edificio, que data dos anos 30 do século XX, foi restaurado e ampliado nos anos 90. A súa construción foi financiada polos emigrantes na Arxentina a través da sociedade "Hijos de Entienza", para ser usado coma escola. Na actualidade aínda mantén este uso como centro de preescolar, ademais de ser tamén, logo da ampliación, Centro Cultural e contar con pistas deportivas anexas. Este complexo é o centro neurálxico de Entenza e está xestionado pola Comunidade de Montes Veciñais que ten a súa sede no edificio, que tamén é sede do Coro Polifónico de Entenza, da Traída de Augas e da Asociación Xuvenil "A Turonia".

## Lugares e parroquias 
### Lugares de Entenza 
### Parroquias de Salceda de Caselas 
## Notas 
## Véxase tamén 
### Outros artigos 
* Lugares de Salceda de Caselas
Vilar Ramilo, Gándara, Zas

**Vilar Ramilo** é un lugar da parroquia da Gándara no concello coruñés de Zas da comarca da Terra de Soneira. Tiña 20 habitantes no ano 2018 segundo datos do Instituto Nacional de Estadística dos cales eran 12 homes e 8 mulleres.

## Lugares e parroquias
### Lugares de Gándara
### Parroquias de Zas
Centenario (moeda)

O **Centenario** amoedouse por primeira vez en 1921 como moeda de cuño corrente para conmemorar o primeiro Centenario da Independencia Mexicana. En 1931 suspendeuse a súa cuñaxe e houbo de esperar até 1943 para poder tornar a amoedar a moeda. O anverso presenta un antigo escudo nacional e o seu reverso amósanos o monumento do Anxo da Independencia cos volcáns Iztaccíhuatl e Popocatépetl ao fondo.

Esta moeda ten un contido de ouro puro de 1,20565 onzas, e unha pureza de 0,900, polo que é unha das moedas de máis calidade de todo o mundo.

Nesta moeda baséase o deseño orixinal das moedas serie Liberdade.

miniatura|500px|centro|**Centenario** de 1947, 1 onza de ouro **serie Liberdade** e 1 onza de ouro **nova serie Liberdade** (se esquerda a dereita)

## Cantidade de Centenarios amoedados 
* *Con data de 1947.

## Notas 
## Véxase tamén 
### Outros artigos 
* Liberdade (moeda)
* Peso mexicano
* Casa da Moeda de México

### Ligazóns externas 
* "Familia del Centenario". *Banco de México*.
A Granxa, Cadós, Bande

**A Granxa** é un lugar da parroquia de Cadós no concello de Bande, na comarca da Baixa Limia. Segundo o IGE a súa poboación no ano 2009 era de 18 persoas (9 homes e 9 mulleres) o que supón unha diminución de 8 habitantes respecto de 2000.

Neste lugar naceu e criouse o gaiteiro Faustino Santalices.

## Lugares e parroquias 
### Lugares de Cadós 
### Parroquias de Bande
O Castelo, Entenza, Salceda de Caselas

**O Castelo** é un lugar da parroquia de Entenza, no concello pontevedrés de Salceda de Caselas na comarca de Vigo. Segundo o IGE, en 2022 tiña 69 habitantes (38 homes e 31 mulleres). Está situado no centro da parroquia, sendo un dos máis poboados e con máis extensión. Debe o seu nome a que aquí se asentaba o castelo de Entenza.

## Historia
Ademais dos escasos restos do Castelo que aínda se poden adiviñar entre a vexetación, contra entre o seu patrimonio con varios petróglifos, fontes e incluso unha mina de auga que se di foi un dos pasadizos secretos para entrar no Castelo. A lenda di que por ese pasadizo se atravesaba o río Miño e se chegaba a Portugal.

A primeira noticia que se ten do castelo provén de Prudencio de Sandoval que afirma que en 1140 cando o conde Gómez Muñoz apoderouse dos bens da igrexa de Tui:"et particularmente alçousse con o castelo de Antenza çerca de Tui", polo que o bispo Paio Menéndez se queixou ao rei Afonso VII, que ordenou a súa devolución. Descoñécese que documentación usou para dicir que era un castelo do bispo tudense, porque en documentos posteriores contrastados afírmase que era de señorío laico e reguengo, así no ano 1217 Afonso IX fai constar que súa muller Dona Tareixa tiña os castelos de Entenza, Sobroso, Santa Helena (Nigrán) e Teburia; ata que no ano 1371 llo doou Henrique II de Castela ó bispo de Tui pola súa axuda na primeira guerra civil castelá.

## Lugares e parroquias 
### Lugares de Entenza 
### Parroquias de Salceda de Caselas 
## Notas 
## Véxase tamén 
### Outros artigos 
* Lugares de Salceda de Caselas
A Igrexa, Entenza, Salceda de Caselas

**A Igrexa** é un lugar da parroquia de Entenza, no concello pontevedrés de Salceda de Caselas na comarca de Vigo. Segundo o IGE, en 2022 tiña 35 habitantes (22 homes e 13 mulleres).

## Toponimia 
O topónimo **A Igrexa** (do latín , o lugar da igrexa) débese a que no lugar se sitúa o templo dos Santos Xusto e Pastor.

## Patrimonio
Ademais da igrexa parroquial, na aldea hai unha casa señorial, dous cruceiros e varios petos de ánimas ademais da abadía que pertence ao bispado. O 6 de agosto celébranse as festas patronais da parroquia.

## Lugares e parroquias 
### Lugares de Entenza 
### Parroquias de Salceda de Caselas 
## Notas 
## Véxase tamén 
### Outros artigos 
* Lugares de Salceda de Caselas
Liberdade (moeda)

**Liberdade** é unha moeda mexicana sen valor nominal de curso legal feita de prata ou ouro de lei 0,999. Producida pola Casa de Moeda de México. Segundo a Lei Monetaria dos Estados Unidos Mexicanos a serie Liberdade goza de curso legal polo equivalente en pesos da súa cotización diaria que ten de ser determinada polo Banco de México en base no prezo internacional do metal fino contido nelas. Terán poder liberatorio exclusivamente en pagamentos onde o debedor demostra que recibiu do acredor as referidas moedas.

As moedas da serie Liberdade existen en denominacións de: 1 quilogramo, 5 e 2 onzas só para as moedas de prata e 1, 1/2, 1/4 e 1/20 onza para moedas de ouro e prata.

## Deseño 
### Serie Liberdade 
En 1981 fixouse como anverso común o escudo nacional. No reverso presentan o mesmo deseño do Centenario, unha Vitoria alada, representada ao Monumento do Anxo da Independencia, e como fondo os volcáns Popocatépetl e Iztaccíhuatl. Para as pezas de prata considerouse unha onza e para as de ouro unha, media e un cuarto de onza. A intención foi substituír no mercado a peza de prata coñecida como onza troy de Balanza e uniformala coas pezas de ouro, dándolle alén diso carácter con poder liberatorio. En 1991 adicionáronse as moedas de prata de 1/2, 1/4, 1/10 e 1/20 de onza e de ouro de 1/10 e 1/20 de onza.

O acabado das pezas da serie Liberdade é satén ou espello tanto nas moedas de prata como nas de ouro.

### Nova Serie Liberdade 
Como consecuencia da grande aceptación que teñen tido as moedas de ouro e prata pertencentes á Serie Liberdade, considerouse conveniente redeseñar o reverso de ditas moedas para o facer máis atractivo ao público. A mudanza máis importante ao novo deseño é que o Monumento do Anxo da Independencia que se representa ao reverso áchase noutra perspectiva diferente. Así mesmo, co obxecto de ampliar as opcións de investimento en prata, a esta serie acrecentáronselle dous novos tamaños: cinco e dúas onzas. Estas dúas novas pezas, ao igual que a dunha onza, presentan tamén un deseño diferente ao anverso, xa que o escudo nacional aparece rodeado por diferentes deseños de aguias que teñen sido utilizadas como Escudo Nacional a través dos anos, así como a aguia que aparece no Código de Mendoza.

O acabado das pezas da nova serie Liberdade é satén ou espello para as moedas de prata (excepto a de 1 quilogramo que é mate-brillo) e unicamente Satén para as de ouro.

## Cantidade de moedas amoedadas da serie Liberdade de prata 
### Acabado satén (mate-brillo para a de 1 quilogramo) 
### Acabado espello 
## Cantidade de moedas amoedadas da serie Liberdade de ouro 
### Acabado satén 
### Acabado espello 
## Notas 
## Véxase tamén 
### Outros artigos 
* Centenario (moeda)
* Peso mexicano
*Casa da Moeda de México

### Ligazóns externas 
* Banco de México
* Casa de Moeda de México
* Páxina da Asociación Cívica Mexicana Pro Prata, A.C.
WAS

**WAS** son unha banda de punk-funk / dance-rock formado en Getxo (Biscaia) no ano 2002. A banda está composta por Deu Txakartegi, Jon Aguirrezabalaga, Javi Leta, D.W. Farringdon e Juan Escribano.

## Traxectoria 
Na orixe, a banda coñecíase polo nome de Standard, mais a partir do 2008 mudou de nome e pasou a se chamar We Are Standard, por mor da coincidencia do nome de Standard co dunha banda dos EUA, país onde acababa de saír o seu segundo disco, así como en moitos outros países europeos. Xa no 2016, coincidindo coa saída do seu disco *Gau Ama*, pasaron a chamarse simplemente **WAS**.

En 2004 We Are Standard (entón aínda Standard) gravaron un EP con tres cancións que foi titulado *Golden Section*. Presentaron este EP no ano 2005 ao concurso Proxecto Demo que organiza o Festival de Benicàssim (FIB) cada ano, concurso do que foron proclamados vencedores. Ademais deste premio, tamén acadaron o de mellor maqueta para a revista *Mondosdoro*.

O seu primeiro álbum, *3.000 V 40.000 W*, foi publicado pola discográfica Mushroom Pillow en marzo de 2006. O disco tivo grande acollida, e levounos a realizar unha extensa xira de presentación (máis de 100 concertos) por toda España e parte de Europa.

Mentres a banda aínda seguía a estar de xira, no ano 2007 foi publicado outro EP, *The Impossible Mixes*, disco que incluía catro remesturas do seu primeiro álbum e unha versión da canción de The Velvet Underground "Waiting for the man".

O seu segundo álbum, *We Are Standard*, tamén publicado pola discográfica Mushroom Pillow, saíu á luz o 4 de novembro de 2008. A xira de presentación deste novo LP pasou xa por toda España e algúns países de Norteamérica.

No ano 2010 participaron na IX edición do Festival do Norte.

## Discografía 
* *Golden Section* (EP; 2004)
* *3.000 V 40.000 W* (2006)
* *The Impossible Mixes* (2007)
* *We Are Standard* (2008)
* *Great State* (EP; 2011)
* *Day* (2013)
* *Gau Ama* (2016)

## Notas 
## Véxase tamén 
### Ligazóns externas 
* Páxina web da banda
Defensa persoal

A **defensa persoal** ou **autodefensa** (do inglés *self-defense*) é un conxunto de métodos varios que poden ser utilizados para deter un ataque persoal.

As técnicas de defensa persoal foron derivado das artes marciais tradicionais, adaptadas para o uso por persoas comúns para se defenderen na súa vida normal.

En defensa persoal utilízanse técnicas sinxelas e ensáiase evitar os movementos complexos.

Utilízanse principalmente bloqueos, retencións e pancas para dominar o adversario da maneira máis rápida posible, acurtando o tempo de combate para evitar riscos e deixar en segundo plano as diferenzas físicas.

A defensa con mans espidas pode completarse con armas propias ou impropias, que poden ser ou coitelos ou armas de fogo ou calquera cousa que estea próxima no momento do conflito.

## Ámbito civil 
No ámbito civil inténtase dominar o adversario de maneira segura e sen provocar danos excesivos, debido á responsabilidade civil da acción defensiva cando se exceden as limitacións da lexítima defensa. A defensa persoal baséase nos fundamentos de deportes ou artes marciais, como o judo, o aikido ou o karate. O carácter principal da defensa persoal é a evitación de forza, polo que os opoñentes poden ser persoas de dimensións máis amplas ou con forzas musculares maiores que as nosas.

As aplicacións comprendidas na defensa persoal son desde as técnicas básicas, como os golpes únicos (os que se executan contra o opoñente cunha parte específica do noso corpo, como a palma da man, as articulacións dos dedos e a partes brandas ou golpes de xeonllo), ata as técnicas máis profesionais, como varios tipos de patadas, e tamén outras máis avanzadas, como desequilibrios ou imobilizacións (utilizadas pola policía ou en modalidades deportivas como o karate).

## Ámbito militar 
No ámbito militar utilízanse técnicas con maior poder ofensivo e letal, valéndose ademais de armas. Algunhas artes, como o *systema* (de Rusia) e o *krav magá* (de Israel), son de orixe militar e logo espalláronse tamén ao uso civil.

## Galería 

Ficheiro:Itnpr.jpg|Técnicas de defensa persoal descritas nun manual da mariña de guerra italiana
Ficheiro:Punch tigre2.jpg|Defensa coa palma de man contra unha proba de agarrar 
Ficheiro:Moine baton0.jpg|Defensa cun gallo de árbore contra unha proba de agarrar
Guerra franco-tailandesa

A **guerra franco-tailandesa** (en tailandés กรณีพิพาทอินโดจีน 'conflito de Indochina' e francés *guerre franco-thaïlandaise*) foi un conflito armado entre a Tailandia e a Francia de Vichy que durou de outubro de 1940 a maio de 1941 polo control dun territorio que forma parte agora de Camboxa e Laos, que era parte da Indochina Francesa, pero que no pasado fora parte da soberanía tailandesa. Un dos episodios bélicos máis famosos foi a batalla de Koh Chang.

O goberno xaponés mediou no conflito chegándose a un armisticio xeral o 28 de xaneiro de 1941, asinando os belixerantes un tratado de paz en Tokyo o 9 de maio que entregaba a Tailandia 24.039&nbsp;km², creándose as provincias de Battambang, Siem Reap, Champassak e Sayaburi que se mantiveron tailandesas ata o terminación da segunda guerra mundial en 1945.
IBBY

A **International Board on Books for Young People** (**IBBY**, Organización Internacional para o Libro Xuvenil) é un colectivo internacional de asociacións e persoas interesadas en fomentar a lectura entre os nenos e mocidade.  

## Historia 
Fundouse en Zürich en 1953 e hoxe ten a súa sede en Basilea. Na actualidade conta con máis de sesenta seccións nacionais. 

Desde 1967 promove o Día Internacional do Libro Infantil e Xuvenil.

## Congresos mundiais 
Cada dous anos unha sección nacional organiza o Congreso:

* 1998 Nova Deli
* 2000 Cartaxena de Indias
* 2002 Basilea
* 2004 Cidade do Cabo
* 2006 Macau
* 2008 Copenhague

* 2010 Santiago de Compostela
* 2012 Londres
* 2014 Cidade de México
* 2016 Auckland
* 2018 Istanbul
* 2020 Moscova

## Véxase tamén 
### Outros artigos
*Asociación Galega do Libro Infantil e Xuvenil
### Ligazóns externas 
* IBBY
Shikoku Facula

**Shikoku Facula** é unha rexión brillante da superficie da lúa de Saturno, Titán.

Shikoku foi vista por primeira vez en imaxes tomadas pola sonda *Cassini* en outubro do 2004 e a partir desta data sería fotografada en moitas ocasións, sobre todo debido a algunhas peculiaridades relevantes apreciadas a partir da imaxes de radar tomadas o 30 de abril do 2006. Antes de recibi-lo seu nome oficial, que procede do nome da illa xaponesa de Shikoku, tiña o alcume de 'Gran Bretaña' pola forma que tiña este accidente xeolóxico visto nas imaxes de infravermello.

esquerda|miniatura|Mapa cos nomes dos principais accidentes xeolóxicos de Titán.

Shikoku ten un diámetro medio duns 285 km, tamén moi destacable o accidente circular de 35 km de ancho que está situado ó norte dentro da facula, que moi posiblemente sexa un cráter de impacto.

miniatura|Comparativa dunha vista de Shikoku Facula e Guabonito, variando entre o infravermello (onde se pode aprecia-la forma semellante a Gran Bretaña de Shikoku) e a imaxe moito máis nítida do radar da Cassini.

## Notas 
## Véxase tamén 
### Outros artigos 
* Titán
* Shangri-La
* Guabonito
* Lista dos accidentes xeolóxicos de Titán

### Ligazóns externas
Lago de Campotosto

O **lago de Campotosto** é un lago artificial na rexión dos Abruzos, Italia. O encoro, situado a unha altitude de 1.313 metros, comprende unha área de 14 km². Está emprazado no parque nacional do Gran Sasso e Monti della Laga.

## Concellos lindeiros
Os concellos lindeiros son Campotosto, Mascioni e Poggio Cancelli.

## Véxase tamén
### Ligazóns externas 
* Lago de Campotosto en ise.cnr.it .
Kouhu

**Kouhu** é un concello rural (*xiāng*) de Taiwán no condado de Yunlin, a súa poboación é de 32.816 habitantes (2006) e a súa superficie de 80.46&nbsp;km².

## Ligazóns externas 
* Web oficial (en chinés e inglés)
William Demarest

[miniatura|dereita|220px|Demarest con [Cheryl Walker en *Stage Door Canteen* (1943)]]

**Carl William Demarest**, nado en Saint Paul (Minnesota) o 27 de xullo de 1892 e finado en Palm Springs (California) o 28 de decembro de 1983, foi un actor estadounidense, nomeado ao Oscar ao mellor actor secundario polo seu papel no filme *The Jolson Story* (1946).

## Traxectoria 
Comezou no mundo do vodevil coa súa esposa formando o dúo "Demarest and Colette", que logo chegou a Broadway. Comezou no cinema en 1926 e tamén triunfou na televisión.

## Filmografía 
* ''When the Wife's Away* (1926)
* *Finger Prints* (1927)
* *Don't Tell the Wife* (1927)
* *The Gay Old Bird* (1927)
* *Matinee Ladies* (1927)
* *A Million Bid* (1927)
* *Simple Sis* (1927)
* *The Black Diamond Express* (1927)
* *What Happened to Father?* (1927)
* *The First Auto* (1927)
* *The Bush Leaguer* (1927)
* *A Sailor's Sweetheart* (1927)
* *The Jazz Singer* (1927)
* *A Reno Divorce* (1927)
* *Sharp Shooters* (1928)
* * A Girl in Every Port* (1928)
* *The Escape* (1928)
* *Pay as You Enter* (1928)
* *Five and Ten Cent Annie* (1928)
* *The Butter and Egg Man* (1928)
* *The Crash* (1928)
* *Fog Over Frisco* (1934)
* *Many Happy Returns* (1934)
* *Fugitive Lady* (1934)
* *After Office Hours* (1935)
* *The Casino Murder Case* (1935)
* *The Murder Man* (1935)
* *Bright Lights* (1935)
* *Diamond Jim* (1935)
* *Hands Across the Table* (1935)
* *White Lies* (1935)
* *The Great Ziegfeld* (1936)
* *Wedding Present* (1936)
* *Love on the Run* (1936)
* *Charlie Chan at the Opera* (1936)
* *Mind Your Own Business* (1936)
* *Time Out for Romance* (1937)
* *Don't Tell the Wife* (1937)
* *Oh Doctor* (1937)
* *Hit Parade of 1937* (1937)
* *The Great Hospital Mystery* (1937)
* *The Great Gambini* (1937)
* *Easy Living* (1937)
* *Blonde Trouble* (1937)
* *Wake Up and Live* (1937)
* *Big City* (1937)
* *Rosalie* (1937)
* *Rebecca of Sunnybrook Farm* (1938)
* *Romance on the Run* (1938)
* *One Wild Night* (1938)
* *Josette* (1938)
* *Peck's Bad Boy with the Circus* (1938)
* *While New York Sleeps* (1938)
* *The Great Man Votes* (1939)
* *King of the Turf* (1939)
* *Miracles for Sale* (1939)
* *Mr. Smith Goes to Washington* (1939)
* *Little Men* (1940)
* *The Lady Eve* (1941)
* *All Through the Night* (1941)
* *Sullivan's Travels* (1942)
* *The Palm Beach Story* (1942)
* *The Miracle of Morgan's Creek* (1944)
* *Once Upon a Time* (1944)
* *Hail the Conquering Hero* (1944)
* *Pardon My Past* (1945)
* *Along Came Jones* (1945)
* *The Jolson Story* (1946)
* *The Perils of Pauline* (1947)
* *On Our Merry Way* (1948)
* *Jolson Sings Again* (1949)
* *The Strip* (1951)
* *Fort Bravo* (1953)
* *Here Come the Girls* (1953)
* *Jupiter's Darling* (1955)
* *The Private War of Major Benson* (1955)
* *Hell on Frisco Bay* (1955)
* *The Far Horizons* (1955)
* *Lucy Gallant* (1955)
* *It's a Mad, Mad, Mad, Mad World* (1963)
* *Viva Las Vegas* (1964)
* *That Darn Cat'' (1965)

## Véxase tamén
Bruce Hoffman

**Bruce Hoffman** é un profesor da *School of Foreign Service* da Universidade de Georgetown experto en terrorismo e contrainsurxencia. Anteriormente fora director do oficina en Washington do *think tank* RAND (1998-2006) e o seu vicepresidente para asuntos internacionais (2001-2004) .

Entre os seus libros máis salientables están *Inside Terrorism* (1998; 2ª edición revisada 2006); e ''The Failure of Britain's Military Strategy in Palestine, 1939-1947* (1983). Tamén é redactor xefe da revista, *Studies in Conflict and Terrorism* e editor da colección *Columbia Studies in Terrorism and Irregular Warfare'' publicada pola Columbia University Press.
Palau Blaugrana

O **Palau Blaugrana** é o pavillón cuberto, propiedade do Futbol Club Barcelona, onde disputan os seus partidos oficiais os primeiros equipos das seccións de baloncesto, balonmán, hockey sobre patíns e fútbol sala do FC Barcelona.

Está situado na Avenida Arístides Maillol, no barrio de Les Corts de Barcelona, e no interior do complexo que acolle o estadio do Camp Nou. Xunto ao "Palau Blaugrana" están as oficinas do club, así como a tenda oficial do FC Barcelona e o Palau de Gel.

## Historia 
Inaugurado o 23 de outubro de 1971, foi deseñado polos arquitectos cataláns Francesc Cavallé e Josep Soteras e a súa estrutura proxectada polo enxeñeiro madrileño Florencio del Pozo Frutos. Ten un aforamento de 7.585 espectadores, todos sentados, grazas á remodelación que levou a cabo en 1994. Até entón, o Palau tiña unha cabida para 5.696 espectadores.

A súa principal característica é a gran cúpula, construída de formigón armado, e que no seu momento converteu o pavillón nun dos máis modernos e vistosos de España. Ademais de ser testemuña dos principais éxitos dos equipos das seccións do FC Barcelona, o Palau Blaugrana tamén acolleu importantes eventos. Durante os Xogos Olímpicos de 1992, celebrados en Barcelona, o Palau foi o escenario das competicións de hóckey sobre patíns, judo e taekwondo.

## Dorsais retirados 
Do teito do Palau Blaugrana colgan as camisetas dos xogadores máis importantes do FC Barcelona na historia das súas seccións. Están colgadas, a modo de homenaxe as camisetas de seis xogadores de balonmán (Joan Sagalés, Iñaki Urdangarin, Enric Masip, Òscar Grau, Xavier O'Callaghan e David Barrufet) e catro de baloncesto (Roberto Dueñas, Andrés Jiménez, Nacho Solozábal e Juan Antonio San Epifanio «Epi»).

## Véxase tamén 
### Outros artigos 
* Barcelona
* Futbol Club Barcelona

### Ligazóns externas 
* O Palau Blaugrana na web oficial do FC Barcelona
O Fontao, Abellá, Frades

**O Fontao** é un lugar da parroquia de Abellá no concello de Frades, na comarca de Ordes. Segundo o INE a súa poboación no ano 2018 era de 45 persoas (23 homes e 22 mulleres).

Neste lugar naceu e morreu o guerrilleiro antifranquista Manuel Ponte.

## Lugares e parroquias 
### Lugares de Abellá 
### Parroquias de Frades
Autodefensa

**Autodefensa** pode referirse a:
*A defensa persoal.
*A lexítima defensa.
*As Autodefensas Unidas de Colombia.
Lista dos accidentes xeolóxicos de Tetis

Isto é unha lista dos **accidentes xeolóxicos da lúa Tetis de Saturno**. Os accidentes xeolóxicos de Tetis reciben nomes procedentes de lugares e personaxes que aparecen nas obras da *Ilíada* e *A Odisea*.

## Chasmata 
Normalmente na xeoloxía planetaria, as depresións alargadas e normalmente bastante profundas que existen nos astros (exceptuando a Terra) do Sistema Solar reciben o nome de *chasma*, que é a palabra latina para depresión (o seu plural latino é *chasmata*). Polo de agora so existen dúas chasmata con nome oficial.

## Cráteres 
## Montes 
Normalmente na xeoloxía planetaria, os grandes cumios e montañas que existen nos astros (exceptuando a Terra) do Sistema Solar reciben o nome de *mons* (*plural: montes*), que é a palabra latina para montaña. Polo de agora só existe uns *montes* con nome oficial.

## Notas 
## Véxase tamén 
### Outros artigos 
* Tetis
* Saturno

### Ligazóns externas 
* USGS: Tethys nomenclature
Benigno Fraga Pita

**Benigno Fraga Pita**, coñecido como **Alejandro**, nado nas Somozas en 1892 e finado en Chandrexa de Queixa o 28 de abril de 1949, foi un guerrilleiro antifranquista galego.

## Traxectoria 
Afiliado ao Partido Comunista de Cuba, país do que foi expulsado pola ditadura de Gerardo Machado. Traballou como mestre armeiro nos arsenais ferroláns. Logo do golpe de Estado do 18 de xullo de 1936 foi detido, pasando algún tempo no cárcere. Depurado, foi expulsado do seu traballo no Arsenal véndose na necesidade de traballar como mosaísta.

En 1946 era membro do Comité provincial coruñés do Partido Comunista de España, exerceu de secretario de Organización en Ferrol, pero viuse forzado a fuxir ao monte ao ser descuberta pola policía a súa pertenza ao PCE logo da detención de Alejandro Gama Casalderrey. Ao incorporarse á guerrilla foi enviado a Ourense en agosto de 1946, como delegado do PCE para crear a II Agrupación do Exército Guerrilleiro de Galicia e reorganizar a loita contra o Réxime franquista, acompañado por Samuel Mayo Méndez (coñecido como "Saúl das Olas", "Pelayo" e "Raúl") e José María Saavedra Díaz (coñecido por "Pepe"). Benigno permaneceu en Ourense desempeñando o cargo de comisario político da recentemente creada II Agrupación. Foi reclamado polo xuíz militar da Coruña en setembro de 1948 encartado na causa 36/46 xunto con Diego Romero Jiménez, Segundo Vilaboy Martínez, Carlos Allegue Caruncho, Antonio Tenreiro Leira, Adolfo Allegue Allegue e Jesús Calvo García. 

O 28 de abril de 1949 caeu baixo as balas das forzas da Garda Civil no Candedo (Chandrexa de Queixa). Foi soterrado no cemiterio de Celeiros.

Os seus restos foron recuperados pola ARMH e soterrados en Ferrol o 12 de novembro de 2021.

## Vida persoal 
Casou con Ramona López Guerreiro e foi pai de Beatriz e Conrado Fraga López.

## Notas 
## Véxase tamén 
### Bibliografía 
* 
*
Campotosto

**Campotosto** é un concello italiano da provincia de L'Aquila, na rexión dos Abruzos. Ten 730 habitantes (en 2007) e esténdese por unha área de 51,74&nbsp;km², cunha densidade de poboación de 14,10 hab./km².

Fai fronteira cos concellos de Amatrice (RI), Capitignano, Crognaleto (TE), L'Aquila e Montereale.

## Ligazóns externas
* Páxina oficial do Concello de Campotosto
Lista dos cuadrángulos de Tetis

Tetis está dividida en 15 cuadrángulos.

miniatura|400px|Vista esquemática cos cuadrángulos de Tetis.

## Notas 
## Véxase tamén 
### Outros artigos 
* Tetis
* Saturno
Aeroporto internacional da illa de Cos

O **aeroporto internacional da illa de Kos, "Hipócrates"** (IATA: **KGS**; OACI: **LGKO**), (Κρατικός Αερολιμένας Κω, Ιπποκράτης, en grego); e un aeroporto situado na illa grega de Cos.

## Aeroliñas e destinos 
## Véxase tamén 
### Ligazóns externas 
* Datos do aeroporto internacional de Kos, Hippocrates 
* Datos do aeroporto en hcaa.gr 

## Notas
Movemento Internacional Somos Igrexa

O **Movemento Internacional Somos Igrexa** (en inglés: *International Movement We are Church*) é unha rede internacional de grupos independentes e autónomos que traballan pola reforma da Igrexa Católica afondando nas decisións do Concilio Vaticano II.
O movemento xurdiu en 1995 en Austria co nome de *Wir sind Kirche*, estendéndose a Alemaña e Tirol do Sur, creándose o 25 de novembro de 1996 o Movemento Internacional Somos Igrexa sobre a base da Declaración de Roma que axunta cinco demandas:
*Participación do pobo de Deus na elección dos bispos.
*Acceso das mulleres ao sacerdocio.
*Celibato opcional para os sacerdotes.
*Actitude positiva cara a sexualidade.
*Mensaxe de alegría e non de condena.
Cada  grupo local pode ter outras demandas pero son esas cinco sobre as que traballa o movemento internacional. En Galicia Somos Igrexa Galicia fai parte da Coordinadora de Crentes Galegos  que avoga pola desaparición dos crucifixos das escolas e defende un novo sistema económico.

## Notas 
## Véxase tamén
### Ligazóns externas 
Sitio Oficial
Gekkoninae

A dos **xeconinos** (*Gekkoninae*) é unha subfamilia moi diversificada da familia dos xecónidos (*Gekkonidae*).

É a que alberga a maior cantidade de xéneros e especies: máis de 850 especies en 51 xéneros. Os xéneros *Hemidactylus* e *Cyrtodactylus* comprenden, xuntos, 185 especies.

## Taxonomía 
### Descrición 
A subfamilia foi descrita en 1825 polo naturalista británico John Edward Gray.

### Etimoloxía 
O nome científico *Gekkoninae* está formado sobre a base da raíz do nome do xénero tipo *Gekko*, coa adición do sufixo do latín científico *-inae*, propio das subfamilias de animais.

### Xéneros 
Na actualidade dentro da subfamilia recoñécense os xéneros seguintes:
* *Hemiphyllodactylus* (35 especies)
* *Heteronotia* (3 especies)
* *Homopholis* (6 especies)
* *Lepidodactylus* (33 especies)
* *Luperosaurus* (10 especies)
* *Lygodactylus* (66 especies)
* *Matoatoa* (2 especies)
* *Mediodactylus* (13 especies)
* *Nactus* (11 especies)
* *Narudasia* (monotípico)
* *Pachydactylus* (42 especies)
* *Palmatogecko* (2 especies)
* *Paragehyra* (2 especies)
* *Paroedura* (22 especies)
* *Perochirus* (3 especies)
* *Phelsuma* (43 species)
* *Pseudogekko* (4 especies)
* *Ptenopus* (3 especies)
* *Ptychozoon* (13 especies)
* *Rhinogekko* (2 especies)
* *Rhoptropus* (7 especies)
* *Stenodactylus* (10 especies)
* *Teratolepis* (2 especies)
* *Trachydactylus* (2 especies)
* *Trigonodactylus* (3 especies)
* *Tropiocolotes* (10 especies)
* *Urocotyledon* (5 especies)
* *Uroplatus* (13 especies)

## Notas 
## Véxase tamén 
### Ligazóns externas 
* Gekkoninae na *Encyclopaedia Britannica*.
Ítaca Chasma

**Ítaca Chasma** é unha enorme estrutura de vales, depresións e escarpas da lúa de Saturno, Tetis. Na súa parte máis ancha mide ó redor de 100&nbsp;km e entre 3 e 5&nbsp;km de profundidade, transcorre ó longo dunha distancia de preto de 2.000&nbsp;km, aproximadamente tres cuartas partes da circunferencia total de Tetis. O seu nome procede da illa grega de Ítaca. Ítaca Chasma é aproximadamente concéntrica respecto do cráter Odiseo. pero con todo debe ser bastante vella xa que posúe sobre ela mesma cráteres tan grandes coma Telémaco e moitos outros máis pequenos.
miniatura|esquerda|300px|Recreación artística de Ítaca Chasma
300px|miniatura|Imaxe en primeiro plano do final sur da Ítaca Chasma, na cal se poden aprecia-las escarpas paralelas da chasma con nitidez, imaxe tomada pola sonda Cassini.
Pensase que está chasma apareceu cando a auga líquida do interior de Tetis se conxelou, causando a expansión do interior, que acabou por fende-la cortiza da lúa para adecuarse ó seu novo volume extra.

Unha hipótese alternativa suxire que a chasma se formou ó mesmo tempo co gran cráter Odiseo, a chasma parece concéntrica respecto do cráter e está situada na outra cara da lúa; cando o evento de colisión creou Odiseo, as ondas do impacto viaxarían a través de Tetis, fendendo o xeo da feble cortiza no hemisferio oposto a Odiseo.

## Notas 
## Véxase tamén 
### Outros artigos 
* Lista dos accidentes xeolóxicos de Tetis
* Lista dos cuadrángulos de Tetis
* Tetis
* Saturno
Lox (salmón)

[miniatura|250px|Lox servido cun [bagel]]
**Lox** é salmón cortado en filetes e curado. O proceso permite que non sexa necesario afumar ou cociñar o peixe, resultando nunha textura semellante á que ten o peixe cru. A palabra inglesa deriva do yiddish *lox* – que é unha palabra do cognado do sueco (*lax*), danés/noruegués (*laks*), alemán (*Lachs*), e inglés antigo (*læx*). Sérvese a miúdo con bagels e crema de queixo. O lox é un dos alimentos máis importantes na cociña asquenací.

## Tipos 
* *Regular lox*; mariñado nunha salmoira, a miúdo azucre, e especies. Este proceso denomínase "mariñado seco" e está vencellado coa comida afumada. 
* *Nova lox* ou *Nova Scotia lox*; semellante ao *regular lox*, mais curado nun mariñado suave. En Nova York existe o *Nova Scotia*. 
* *Scottish lox*; unha mestura de sal e azucre, especias e outros condimentos aplicados á carne ou peixe. 
* *Scandinavian lox*; peixe curado en sal (salgadura). 
* *Gravad lox*; coñecido tamén coma *Gravad lax* ou *Gravlax*, coñécese como a forma escandinava de preparar o salmón. O *gravad lox* non está afumado e mestúrase con especias, que inclúe aneto, azucres e sal.
Discipline

"**Discipline**" é un sinxelo da banda estadounidense de rock industrial Nine Inch Nails. É o primeiro sinxelo da banda dende que abandonou o selo Interscope Records e publica a súa música independentemente. Ao contrario que os anteriores sinxelos de NIN, "Discipline" non tivo unha edición física, aparecendo soamente en formato MP3. O tema apareceu primeiro nas radios o 22 de abril do 2008 enviado polo propio Trent Reznor, líder da banda.

## Listaxe de cancións 
* "Discipline" (Trent Reznor) - 4:30
Every Day Is Exactly the Same

"**Every Day Is Exactly the Same**" (tamén coñecido coma ***Halo 21***) é o terceiro sinxelo do álbum *With Teeth* da banda estadounidense de rock industrial Nine Inch Nails. O sinxelo comercial foi editado o 4 de abril do 2006 coma un EP. Foi descrito coma o álbum de remesturas de *With Teeth*, para desgusto de Trent Reznor.

## Lista de cancións 
Todos os temas por Trent Reznor.

### U.S. CD EP
# "Every Day Is Exactly the Same" – 4:57
# "The Hand That Feeds" (DFA Mix) – 9:03
# "The Hand That Feeds" (Photek Straight Mix) – 7:47
# "Only" (El-P Mix) – 4:22
# "Only" (Richard X Mix) – 7:25
# "Every Day Is Exactly the Same" (Sam Fog vs. Carlos D Mix) – 5:03

### Japan CD EP
# "Every Day Is Exactly the Same" – 4:57
# "The Hand That Feeds" (DFA Mix) – 9:03
# "The Hand That Feeds" (Photek Straight Mix) – 7:47
# "Only" (El-P Mix) – 4:22
# "Only" (Richard X Mix) – 7:25
# "Every Day Is Exactly the Same" (Sam Fog vs. Carlos D Mix) – 5:03
# "The Hand That Feeds" (Photek Dub Mix) – 7:52
# "Love Is Not Enough" (Live at Rehearsals) – 3:51

### Promo 12"
(Remensturas por Sam Fog e Carlos D. de Interpol)
# Everyday Is Exactly The Same - Main Mix  – 5:03
# Everyday Is Exactly The Same - Edit  – 4:09
# Everyday Is Exactly The Same - Full Vocals  – 4:12

### Promo CD
# Everyday Is Exactly The Same - Edit  – 3:51
# Everyday Is Exactly The Same - Interpol Mix Edit  – 4:09
# Everyday Is Exactly The Same - LP Version  – 4:56
Spin the Black Circle

"**Spin the Black Circle**" é un sinxelo da banda estadounidense de rock alternativo Pearl Jam, lanzado o 8 de novembro de 1994 coma primeiro sinxelo do seu álbum de *Vitalogy*. A pesar de estar acreditado a todos os membros da banda, a letra foi escrita polo vocalista Eddie Vedder e a música composta principalmente polo guitarrista Stone Gossard. O tema do título acadou o número 11 da lista *Billboard Modern Rock Tracks* e o número 18 da *Billboard Hot 100*. A canción foi incluída no recompilatorio de grandes éxitos *rearviewmirror (Greatest Hits 1991-2003)*.

"Spin the Black Circle" gañou o Grammy á mellor actuación de hard rock do ano 1995.

## Lista de cancións 
#"Spin the Black Circle"&nbsp;– 2:48
#"Tremor Christ"&nbsp;– 4:10

## Notas
Here Comes Your Man

"**Here Comes Your Man**" é un sinxelo da banda estadounidense de rock alternativo Pixies. Foi editado o 1 de xuño de 1989 coma segundo sinxelo do seu álbum *Doolittle*. O tema que lle dá o título foi composto polo líder da banda Black Francis.

## Lista de cancións 
Todos os temas compostos por Black Francis agás onde se indique.

# "Here Comes Your Man"&nbsp;– 3:00
# "Wave of Mutilation" (UK Surf version)&nbsp;– 3:00
# "Into the White" (Black Francis e Kim Deal)&nbsp;– 4:42
# "Bailey's Walk"&nbsp;– 2:23
Hate to Say I Told You So

"**Hate to Say I Told You So**" é un sinxelo do segundo álbum da banda sueca The Hives *Veni Vidi Vicious*, lanzado o 4 de decembro do 2000. O tema aparece tamén no recompilatorio *Your New Favourite Band*.

## Lista de cancións 
### CD single #1
#"Hate to Say I Told You So"
#"Die, All Right!"
#"The Hives Are Law, You Are Crime"

### CD single #2
#"Hate to Say I Told You So"
#"Uptempo Venomous Poison"
#"Gninrom Ytic Kcorknup"

### CD single #3
#"Hate to Say I Told You So
#"Fever"
#"Barely Homosapien"
Bullet in the Head

"**Bullet in the Head**" é unha canción da banda estadounidense de rock Rage Against the Machine editada como sinxelo do seu álbum de estrea *Rage Against the Machine* en 1992. O tema foi transferido sen modificacións da demo da banda, tamén titulada *Rage Against the Machine*.

Tanto a imaxes da portada como a traseira do sinxelo son obra do fotógrafo francés Marc Riboud.

## Video musical 
Rodouse un videoclip para a canción nun almacén en Nova York. Trátase dunha actuación en directo gravada para o programa *The Late Show* da BBC que se emitiu o 23 de febreiro de 1993. En palabras de Tom Morello, "o autobús de xira parou diante do estudo da BBC, repasamos a canción unha vez diante das cámaras, e despois marchamos a tocar nun club esa noite". A BBC supostamente viuse obrigada a censurar o video musical despois dun incidente no programa *UK Top 40 Countdown* da BBC Radio 1 anteriormente esa semana, cando Bruno Brookes pinchou accidentalmente a versión completa sen censurar de "Killing in the Name" provocando 138 queixas. O video apareceu no DVD da banda *Rage Against the Machine*, publicado o 25 de novembro de 1997 por Epic Records.

## Lista de cancións 
## Notas
Lady Picture Show

"**Lady Picture Show**" é un sinxelo da banda de rock alternativo estadounidense Stone Temple Pilots. Foi o segundo sinxelo do seu terceiro álbum *Tiny Music... Songs from the Vatican Gift Shop* e lanzouse en xaneiro de 1997. É un dos tres temas deste álbum que acadouy o número 1 na lista *Billboard Hot Mainstream Rock Tracks*. "Lady Picture Show" tamén aparece no recompilatorio de grande éxitos *Thank You*, editado no ano 2003.
Burn the Witch

"**Burn the Witch**" é o terceiro sinxelo do cuarto álbum da banda estadounidense Queens of the Stone Age *Lullabies to Paralyze*, editado o 10 de xaneiro do 2006.

## Lista de cancións 
#"Burn the Witch" (Castillo, Homme, Van Leeuwen) - 3:38
#"No One Knows" [live] (Homme, Lanegan) - 7:49
#"I Wanna Make It wit Chu" [live] (Homme, Johannes, Melchiondo) - 4:29
#"Monsters in the Parasol" [live] (Homme, Lalli) - 4:34
#"Burn the Witch" [multimedia track] (Castillo, Homme, Van Leeuwen) - 5:38
Atlético Clube Goianiense

O **Atlético Clube Goianiense**, xeralmente coñecido como **Atlético Goianiense** ou soamente **Atlético**, e un equipo brasileiro de fútbol da cidade de Goiânia, estado de Goiás. O club é o primeiro equipo do seu estado en gañar un concurso nacional, que foi o Campionato Brasileiro Série C.

## Palmarés 
* **Campeonato Brasileiro Série C:**
** **Campións (2):** 1990, 2008
* **Campeonato Goiano Primer Nivel:**
** **Campións (10):** 1944, 1947, 1949, 1955, 1957, 1964, 1970, 1985, 1988, 2007
* **Campeonato Goiano Second Level:**
** **Campións (2):** 1982, 2005
* **Torneio da Integração Nacional:**
** **Campións (1):** 1971
* **Torneio dos Invictos:**
** **Campións (1):** 1957

## Estadio 
O club xoga os seus partidos no estadio Antônio Accioly, que ten unha capacidade máxima de aproximadamente 8.000 persoas. Para os partidos máis importantes utiliza o estadio Serra Dourada.

## Véxase tamén 
### Ligazóns externas 
* Páxina oficial do club
Head Like a Hole

"**Head Like a Hole**", (tamén coñecido coma ***Halo 3***), é un sinxelo da banda estadounidense de rock industrial Nine Inch Nails. Foi editado coma segundo sinxelo do seu álbum de estrea *Pretty Hate Machine* o 22 de marzo de 1990.

"Head Like a Hole" foi o primeiro sinxelo da banda en entrar na lista *Hot 100 Singles Sales* e pouido escoitarse bastante nas radios na época. Foi tamén versionada polas bandas Devo, Showbread, Honest Bob and the Factory-to-Dealer Incentives e AFI.

## Listaxe de cancións 
#### Versión estadounidense
#"Head Like a Hole (Slate)" (remesturada por Trent Reznor, Flood)&nbsp;– 4:13
#"Head Like a Hole (Clay)" (remesturada por Keith LeBlanc)&nbsp;– 4:30
#"Terrible Lie (Sympathetic Mix)" (remesturada por Reznor, Flood)&nbsp;– 4:26
#"Head Like a Hole (Copper)" (remesturada por Reznor, Flood)&nbsp;– 6:26
#"You Know Who You Are" (remesturada por Reznor, Flood)&nbsp;– 5:40
#"Head Like a Hole (Soil)" (remesturada por Reznor, Flood)&nbsp;– 6:38
#"Terrible Lie (Empathetic Mix)" (remesturada por Reznor, Flood)&nbsp;– 6:11
#"Down in It (Shred)" (remesturada por Adrian Sherwood, LeBlanc)&nbsp;– 6:51
#"Down in It (Singe)" (remesturada por Sherwood, LeBlanc)&nbsp;– 7:21
#"Down in It (Demo)" (remesturada por Reznor)&nbsp;– 3:55
#(tema non listado)&nbsp;– 0:04

#### Versión para Reino Unido
#"Head Like a Hole (Clay)" (remesturada por LeBlanc)&nbsp;– 4:30
#"Head Like a Hole (Copper)" (remesturada por Reznor, Flood)&nbsp;– 6:26
#"Head Like a Hole (Opal)" (remesturada por Reznor, Flood)&nbsp;– 5:18

* O corte 1 aparece listado erroneamente coma "Head Like a Hole (slate)" no CD.
Black Hole Sun

"**Black Hole Sun**" é un sinxelo da banda estadounidense Soundgarden, sacado do seu álbum *Superunknown* e editado en 1994. A canción que lle dá título foi composta polo seu líder Chris Cornell e é probablemente o tema máis coñecido da banda. "Black Hole Sun" acadou a cima da lista *Billboard Mainstream Rock Tracks*, onde pasou sete semanas ocupando o número 1. O tema está incluído no recompilatorio de grandes éxitos da banda *A-Sides*, editado en 1997, e apareceu novamente no recompilatorio de 2010 *Telephantasm*.

## Lista de cancións 
Todos os temas compostos por Chris Cornell agás onde se indique:
;Promotional CD (Estados Unidos)
#"Black Hole Sun"&nbsp;– 5:18
#"Black Hole Sun" (edit)&nbsp;– 4:31

;CD (Europa e Alemaña)
#"Black Hole Sun"&nbsp;– 5:18
#"Like Suicide" (acoustic)&nbsp;– 6:11
#"Kickstand" (live) (Cornell, Kim Thayil)&nbsp;– 1:58
#*Gravado en directo o 20 de agosto de 1993 no Jones Beach Amphitheater en Wantagh, Nova York.

;CD (Europa)
#"Black Hole Sun"&nbsp;– 5:18
#"Jesus Christ Pose" (live) (Matt Cameron, Cornell, Ben Shepherd, Thayil)&nbsp;– 7:19
#*Gravado en directo o 11 de agosto de 1993 no Rushmore Plaza Civic Center en Rapid City, Dacota do Sur.
#"My Wave" (live) (Cornell, Thayil)&nbsp;– 4:34
#*Gravado en directo o 20 de agosto de 1993 no Jones Beach Amphitheater en Wantagh, Nova York.
#"Spoonman" (Steve Fisk remix)&nbsp;– 6:55

;Box Set (Reino Unido)
#"Black Hole Sun"&nbsp;– 5:18
#"Beyond the Wheel" (live)&nbsp;– 5:56
#*Gravado en directo o 18 de agosto de 1993 no Exhibition Stadium en Toronto, Ontario, Canadá.
#"Fell on Black Days" (live)&nbsp;– 4:45
#*Gravado en directo o 16 de agosto de 1993 no Pine Knob Music Theatre en Clarkston, Míchigan.
#"Birth Ritual" (demo) (Cornell, Cameron, Thayil)&nbsp;– 5:50

;CD (Australia e Alemaña)
#"Black Hole Sun"&nbsp;– 5:18
#"Jesus Christ Pose" (live) (Cameron, Cornell, Shepherd, Thayil)&nbsp;– 7:19
#"Beyond the Wheel" (live)&nbsp;– 5:54
*As cancións en directo gravadas o 11 de agosto de 1993 no Rushmore Plaza Civic Center en Rapid City, Dacota do Sur.

;Promotional CD (US)
#"Black Hole Sun"&nbsp;– 5:18
#"Beyond the Wheel" (live)&nbsp;– 5:53
#*Gravado en directo o 18 de agosto de 1993 no Exhibition Stadium en Toronto, Ontario, Canadá.
#"Spoonman" (Steve Fisk remix)&nbsp;– 6:55

;7" Vinyl (UK) e Casete (UK)
#"Black Hole Sun"&nbsp;– 5:18
#"My Wave" (live) (Cornell, Thayil)&nbsp;– 4:34
#*Gravado en directo o 20 de agosto de 19933 no Jones Beach Amphitheater en Wantagh, Nova York.
#"Beyond the Wheel" (live)&nbsp;– 5:54
#*Gravado en directo o 18 de agosto de 1993 no Exhibition Stadium en Toronto, Ontario, Canadá.

;Promotional 12" Vinyl (Francia)
#"Black Hole Sun"&nbsp;– 5:18

;Jukebox 7" Vinyl (US)
#"Black Hole Sun"&nbsp;– 5:18
#"Spoonman"&nbsp;– 4:06
Polideportivo Fernando Martín

O **Pabellón Polideportivo Municipal Fernando Martín** é un pavillón polideportivo cuberto de Fuenlabrada (Comunidade de Madrid), inaugurado en setembro de 1991.. Conta cunha capacidade para 5&nbsp;700 espectadores, e é utilizado principalmente para baloncesto, sendo o pavillón onde xoga como local o Baloncesto Fuenlabrada.

Durante a fase de grupos da temporada 1991-92 da Euroliga, o escenario foi o fogar do club serbio KK Partizan, que tiña prohibido pola FIBA xogar os seus partidos na casa, debido á Guerra dos Balcáns.

## Notas